rejauldu/bengali-wikipedia huggingface dataset:
বঙ্গবন্ধু শেখ মুজিব সড়ক (হিন্দি: बंगबंधु शेख मुजीब मार्ग, উর্দু: بنگ بندھو شیخ مجیب روڈ) ভারতের রাজধানী নয়াদিল্লিতে অবস্থিত একটি সড়ক। এর আগের নাম ছিল পার্ক স্ট্রিট। বাংলাদেশের প্রতি "বন্ধুত্বপূর্ণ নিদর্শন" প্রকাশ করার জন্য নয়া দিল্লি নগর পরিষদ দ্বারা নামটি পরিবর্তন করা হয়েছিল। সড়কটির নামকরণ করা হয়েছে বাংলাদেশের জাতির জনক বঙ্গবন্ধুর নামে।  সড়কটি শঙ্কর রোড-মন্দির মার্গ ট্রাফিক গোলচত্বর থেকে শুরু করে ডাঃ রাম মনোহর লোহিয়া হাসপাতালের সামনে মাদার তেরেসা ক্রিসেন্ট পর্যন্ত বিস্তৃত।   আরো দেখুন    শেখ মুজিবুর রহমানের নামে নামকরণকৃত জিনিসের তালিকা  জনপ্রিয় সংস্কৃতিতে শেখ মুজিবুর রহমান   তথ্যসূত্র   বিষয়শ্রেণী:নয়াদিল্লির রাস্তা বিষয়শ্রেণী:বাংলাদেশ–ভারত সম্পর্ক বিষয়শ্রেণী:শেখ মুজিবুর রহমানের স্মারক
ব্যারন ডিভাভেসি ওয়াকা ( ; জন্ম: ৩১ ডিসেম্বর ১৯৫৯ ) একজন নাউরুয়ীয় রাজনীতিবিদ, যিনি বর্তমানে প্যাসিফিক দ্বীপপুঞ্জ ফোরামের মহাসচিব হিসেবে দায়িত্ব পালন করছেন। তিনি ১১ জুন ২০১৩ থেকে ২৭ আগস্ট ২০১৯ পর্যন্ত নাউরুর রাষ্ট্রপতি ছিলেন। এর আগে তিনি ২০০৪ থেকে ২০০৭ সাল পর্যন্ত শিক্ষামন্ত্রী হিসেবে দায়িত্ব পালন করেছেন।   পটভূমি  ওয়াকার জন্ম ১৯৫৯ সালের ৩১ ডিসেম্বর। তিনি ইয়ামউইডামউইট উপজাতির সদস্য। ওয়াকার অস্ট্রেলিয়ার ক্লেটনের মোনাশ বিশ্ববিদ্যালয় থেকে স্নাতকোত্তর ডিগ্রি এবং ফিজির সুভায় অবস্থিত দক্ষিণ প্রশান্ত মহাসাগরীয় বিশ্ববিদ্যালয় থেকে স্নাতক ডিগ্রি অর্জন করেছেন।   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:নাউরুর শিক্ষামন্ত্রী বিষয়শ্রেণী:দক্ষিণ প্রশান্ত মহাসাগরীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর নাউরুয়ীয় রাজনীতিবিদ বিষয়শ্রেণী:নাউরুর পররাষ্ট্রমন্ত্রী বিষয়শ্রেণী:নাউরুর রাষ্ট্রপতি বিষয়শ্রেণী:নাউরুয়ীয় সুরকার বিষয়শ্রেণী:নাউরুর সংসদ সদস্য বিষয়শ্রেণী:নাউরুর মন্ত্রী
thumb|Bottom view of the same CPU স্যান্ডি ব্রিজ () ইন্টেলের তৈরি মাইক্রোআর্কিটেকচারের একটি কোডনেম। ২০০৫ সালে ইন্টেল প্রথম এটি শুরু করে কম্পিউটারের কেন্দ্রীয় প্রক্রিয়াকরণ ইউনিট বা সিপিইউ-এর জন্যে। নেহালেম মাইক্রোআর্কিটেকচারের পরবর্তী উন্নত সংস্করণ হিসেবে স্যান্ডি ব্রিজ প্রস্তুত করা হয়। ২০০৯ সালে ইন্টেল একটি স্যান্ডি ব্রিজ প্রসেসর প্রথম প্রদর্শন করে এবং ২০১১ এর জানুয়ারিতে স্যান্ডি কোর ব্র্যান্ডের অধীনে ব্রিজ প্রযুক্তির প্রথম মাইক্রোপ্রসেসর বাজারে ছাড়ে।   স্যান্ডি ব্রিজে ৩২ ন্যানোমিটার প্রক্রিয়াকরণ পদ্ধতি এবং সমতলীয় দুটি গেট বিশিষ্ট ট্রানজিস্টর ব্যবহৃত হয়েছে। স্যান্ডি ব্রিজের পরবর্তী সংস্করণ আইভি ব্রিজ মাইক্রোআর্কিটেকচারে ২২ ন্যানোমিটার পদ্ধতি ব্যবহৃত হয়েছে এবং এর ট্রানজিস্টরগুলি তিন গেট বিশিষ্ট। ২০১১ সালে ইন্টেল আইভি ব্রিজ প্রসেসর প্রথম প্রদর্শন করে।   তথ্যসূত্র    বহিঃসংযোগ   Intel's AVX page            বিষয়শ্রেণী:ইন্টেল মাইক্রোপ্রসেসর বিষয়শ্রেণী:ইন্টেল এক্স৮৬ মাইক্রোপ্রসেসর বিষয়শ্রেণী:২০১২-এর ভূমিকা
দুরুস কুরা বা সংক্ষেপে দুরুস হচ্ছে মুরগির মাংস দিয়ে তৈরী আরাকানের রোহিঙ্গা আর  চট্টগ্রামের  চাটগাঁইয়াদের একটি ঐতিহ্যবাহী মাংসের তরকারি, যা মূলত চামড়া ছাড়ানো আস্ত মুরগীকে ঘন ঝোল দিয়ে বিশেষ পদ্ধতিতে রান্না করা হয়। জামাই আদর, অতিথি আপ্যায়ন কিংবা কোন বিশেষ মেহমানদারিতে আরাকান আর চট্টগ্রামে মুরগীর দুরুস বা দুরুস কুরা বেশ জনপ্রিয়। পোলাও বা খিচুড়ির সঙ্গে দুরুস পরিবেশন করা যায। চাটগাঁইয়া ভাষা এবং রোহিঙ্গা ভাষায় মুরগিকে কুরা বা কুরো বলে, যার থেকে নামটির উৎপত্তি।  উপকরণ  চামড়া ছাড়ানো আস্ত মুরগি, লবণ, হলুদ বাটা, কাঁচা মরিচ বাটা, লাল শুকনো মরিচ বাটা, জিরা বাটা, ধনিয়া বাটা, গরম মসলা বাটা, আদা বাটা, রসুন বাটা ও পেঁয়াজ বাটা।  ঝোল ঘন করার জন্য- বাদাম বাটা, নারিকেল বাটা, পোস্তদানা বাটা, ঘন করা তরল দুধ, চিনি ও পানি প্রয়োজনমতো।  বাগার এর জন্য- তেল, পেঁয়াজ কুচি, শুকনো মরিচ, এলাচ, দারুচিনি ও তেজপাতা।   প্রণালি   আস্ত মুরগি ভালোভাবে পরিষ্কার করে ধুয়ে নিয়ে মুরগির বুকের দুই পাশ ছিদ্র করে রান আটকে দিতে হয়। মাথা, গলার দিক দিয়ে ভেতরে সব মসলা মাংসের সঙ্গে ভালোভাবে মাখাতে হয়। পরে চুলায় একটি কড়াইয়ে আস্ত মুরগি, পিয়াজ বাটা, আদা বাটা, রসুন বাটা, কাঁচামরিচ বাটা, হলুদ গুঁড়া, জিরা গুঁড়া, লবণ, পোস্ত বাটা, নারিকেল বাটা, বাদাম বাটা, তেজপাতা ও পানি দিয়ে নাড়াচাড়া করে ঢাকনা দিয়ে ঢেকে ২০ মিনিট সেদ্ধ করে নিতে হয়। ২০ মিনিট পরে ঢাকনা খুলে কড়াই থেকে নামিয়ে চুলায় আরেকটি কড়াইয়ে তেল দিতে হয়। তেল গরম হলে সেদ্ধ করা মুরগি এপিঠওপিঠ ভালো করে ভেজে নিতে হয়। অতঃপর মুরগি সেদ্ধ করা মসলার কড়াইটা চুলায় দিয়ে মসলার মধ্যে গুঁড়া দুধ গোলানো, বেরেস্তা, গরম মসলা গুঁড়া দিয়ে মসলা একটু কষিয়ে সেদ্ধ করা মুরগি দিয়ে নাড়াচাড়া করে অল্প আঁচে ঢেকে ৫ মিনিট রান্না করতে হয়। সব শেষে লাল রং হয়ে এলে নামিয়ে নিতে হয়।     তথ্যসূত্র  আরও দেখুন চুইঝালের মাংস বাংলাদেশী রন্ধনশৈলী  বিষয়শ্রেণী:মাংসের পদ বিষয়শ্রেণী:বাংলাদেশী রন্ধনশৈলী বিষয়শ্রেণী:চাঁটগাঁইয়া রন্ধনশৈলী বিষয়শ্রেণী:মুরগির পদ
{{DISPLAYTITLE:আইয়োটা২ নর্মি}}  আইয়োটা২ নর্মি (ইংরেজি: Iota2 Normae; ι2 Normae-এর লাতিনকৃত রূপ) হল দক্ষিণ আকাশের নর্মা তারামণ্ডলের অন্তর্ভুক্ত একটি একক নীল-সাদা তারা। এটির অবস্থান রিগিল কেন্টাউরাসের পশ্চিমে, কিন্তু আকাশগঙ্গা ছায়াপথের পটে এটিকে চিহ্নিত করা কঠিন। এটির আপাত মান +৫.৫৭ হওয়ায় এটিকে খালি চোখে অস্পষ্টভাবে দেখা যায়। লম্বন দৃষ্টিভ্রম পরিমাপ করে জানা গিয়েছে এটি সূর্য থেকে  দূরে অবস্থিত। এই দূরত্বে মধ্যবর্তী ধূলিকণার জন্য দৃশ্যগত আপাত মান ০.২৪ আন্তঃনাক্ষত্রিক নির্বাপণ ফ্যাক্টরে হ্রাস পায়। এই তারাটির ব্যাসার্ধীয় গতিবেগ শূন্য, যা ইঙ্গিত করে এটি সূর্যের নিকট এগিয়েও আসছে না, আবার সূর্য থেকে দূরেও সরে যাচ্ছে না।  আইয়োটা২ নর্মি হল বি৯.৫ পাঁচ নাক্ষত্রিক শ্রেণির একটি বি-শ্রেণির প্রধান-পর্যায়ভুক্ত তারা। এটির ভর সূর্যের ভর অপেক্ষা ২.৬ গুণ বেশি এবং এটির ব্যাসার্ধ সূর্যের ব্যাসার্ধ অপেক্ষা ৩.১ গুণ বড়ো। তারাটি আনুমানিক ২৫৭ মিলিয়ন বছর পুরনো এবং ১১১ কিলোমিটার/সেকেন্ড প্রক্ষিপ্ত আবর্তন গতিবেগে নিজের অক্ষের চারিদিকে ঘুরছে। এটি ১০,৫৯৩ কেলভিন কার্যকরী তাপমাত্রায় এটির আলোকমণ্ডল থেকে সূর্যের ঔজ্জ্বল্য অপেক্ষা প্রায় ৪০ গুণ বেশি ঔজ্জ্বল্য বিকিরণ করে।   তথ্যসূত্র    বহিঃসংযোগ   Alcyone page   নর্মি, আইয়োটা২ বিষয়শ্রেণী:নর্মা (তারামণ্ডল) নর্মি, আইয়োটা২ বিষয়শ্রেণী:ডারচমাস্টারাং বস্তু ১৪৪৪৮০ ৫৯৯৪ ০৭৯১৫৩
গোবিন্দ হালদার ১৯৩০ সালের ২১শে ফেব্রুয়ারি পশ্চিমবঙ্গের বনগাঁয়ে জন্মগ্রহণ করেন। তিনি একজন বাঙালি গীতিকার। তার রচিত প্রথম কবিতা ছিল ‘আর কতদিন’। তিনি প্রায় সাড়ে তিন হাজার কবিতা ও গান লিখেছেন। তার প্রকাশিত প্রথম কাব্যগ্রন্থ দূর দিগন্ত।  বাংলাদেশের মুক্তিযুদ্ধের সময় স্বাধীন বাংলা বেতারে সম্প্রচারিত তার লেখা গানসমূহ মুক্তিযোদ্ধাদের অনুপ্রাণিত করতো। মুক্তিযুদ্ধের সময় তার রচিত উল্লেখযোগ্য গানের মধ্যে মোরা একটি ফুলকে বাঁচাবো বলে যুদ্ধ করি, এক সাগর রক্তের বিনিময়ে, পূর্ব দিগন্তে সূর্য উঠেছে, লেফট রাইট লেফট রাইট, হুঁশিয়ার হুঁশিয়ার, পদ্মা মেঘনা যমুনা, চলো বীর সৈনিক, হুঁশিয়ার, হুঁশিয়ার বাংলার মাটি অন্যতম।http://www.bbc.co.uk/bengali/news/story/2006/05/060502_mbsheragaan.shtml তিনি ভারতের আকাশবাণী বেতারের তালিকাভুক্ত গীতিকার ছিলেন।মুক্তিযুদ্ধের সেই সব অবিস্মরণীয় গান - আনন্দ, পাতা ১, দৈনিক প্রথম আলো, ২০শে মার্চ, ২০০৮।  আয়কর বিভাগে কর্মরত অবস্থায় বন্ধু কামাল আহমেদের অনুপ্রেরণায় এবং উৎসাহে তিনি বাংলাদেশের মুক্তিযুদ্ধের উপর গান রচনা করেন। কামাল আহমেদ তাকে স্বাধীন বাংলা বেতারের কর্ণধার কামাল লোহানীর সাথে পরিচয় করিয়ে দেন এবং তার হাতে ১৫টি গানের একটি খাতা দেন। এ গানগুলোর মধ্যে স্বাধীন বেতারে প্রথম প্রচারিত হয় সমর দাসের সুরারোপিত পূর্ব দিগন্তে সূর্য উঠেছে গানটি। মুক্তিযুদ্ধ চলাকালেই তার আরও কিছু গান স্বাধীন বেতারে সম্প্রচারিত হয়। পাক বাহিনীর আত্মসমর্পণের খবর পাওয়ার পরপরই সন্ধ্যায় ১৬ই ডিসেম্বর প্রচারিত হয় এক সাগর রক্তের বিনিময়ে গানটি যা সুর দিয়েছিলেন বাংলাদেশের প্রখ্যাত সুরকার ও কণ্ঠশিল্পী আপেল মাহমুদ এবং মূল কণ্ঠ দিয়েছিলেন স্বপ্না রায়। আরও কণ্ঠ দিয়েছিলেন আপেল মাহমুদ এবং সহশিল্পীরা। বাংলাদেশের মুক্তিযুদ্ধে সহযোগিতার মাধ্যমে স্বাধীনতা অর্জনে ভূমিকা রাখার জন্য বাংলাদেশের পক্ষ থেকে তাকে ২০১২ সালে 'বাংলাদেশ মুক্তিযুদ্ধ মৈত্রী সম্মাননা' প্রদান করা হয়।  তিনি ২০১৫ সালের ১৭ই জানুয়ারি কলকাতায় মারা যান।গোবিন্দ হালদার চলে গেলেন, প্রথম আলো।   তথ্যসূত্র     বিষয়শ্রেণী:বাঙালি সঙ্গীতজ্ঞ বিষয়শ্রেণী:১৯৩০-এ জন্ম বিষয়শ্রেণী:২০১৫-এ মৃত্যু বিষয়শ্রেণী:কলকাতার সঙ্গীতজ্ঞ বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:বাঙালি পুরুষ কবি বিষয়শ্রেণী:ভারতীয় পুরুষ গীতিকার বিষয়শ্রেণী:বাংলা ভাষার কবি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:পশ্চিমবঙ্গের কবি
থাম্ব|265x265পিক্সেল| ছোট নাগপুর রাজ্য; ছত্তিশগড় স্টেট এজেন্সির অধীনে গ্রুপ থাম্ব|265x265পিক্সেল| ছোট নাগপুর রাজ্য; উড়িষ্যা স্টেট এজেন্সির অধীনে গ্রুপ ছোট নাগপুরের দেশীয় রাজ্যসমূহ Chota Nagpur Tributary States Gazetteer. Statistics, 1901-02 বা ছোট নাগপুর রাজ্যসমূহ ছিল ছোট নাগপুর মালভূমিতে অবস্থিত ব্রিটিশ ভারতের নয়টি অ-স্যালুট করদ রাজ্য (অপ্রধান রাজ্য ) একটি দল। রাজ্যগুলির উপর ব্রিটিশ আধিপত্য বেঙ্গল প্রেসিডেন্সি সরকারের মাধ্যমে প্রয়োগ করা হয়েছিল।  মোট নয়টি রাজ্য এই সমষ্টির অন্তর্ভূক্ত ছিল। ভারতের স্বাধীনতার পর এগুলো মধ্যপ্রদেশ, বিহার এবং ওড়িশা রাজ্যের অংশে পরিণত হয়। A. K. Lal (ed.), Social Exclusion: Essays in Honour of Dr. Bindeshwar Pathak, Volume 1; p. 330   ইতিহাস  অষ্টাদশ শতাব্দীতে, রাজ্যগুলি মারাঠা সাম্রাজ্যের প্রভাব বলয়ে আসে। তবে উনিশ শতকের গোড়ার দিকে অ্যাংলো-মারাঠা যুদ্ধের ফলস্বরূপ তারা ব্রিটিশ ভারতের করদ রাজ্যে পরিণত হয়েছিল।  ১৯০৫ সালের অক্টোবরে, চাং ভাকর, জশপুর, কোরিয়া, সারগুজা এবং উদয়পুরের হিন্দিভাষী রাজ্যগুলির উপর ব্রিটিশ প্রভাবের বিষয়টি বাংলা প্রশাসন থেকে মধ্য প্রদেশে স্থানান্তর করা হয়। একই সময়ে দুটি ওড়িয়া-ভাষী রাজ্য গাংপুর এবং বোনাই উড়িষ্যার দেশীয় রাজ্যসমূহের সাথে সংযুক্ত ছিল এবং কেবলখারসাওয়ান এবং সরাইকেলা বাংলার গভর্নরের কাছে দায়বদ্ধ ছিল।Hunter, William Wilson, Sir, et al. (1908). Imperial Gazetteer of India, Volume 12. 1908-1931; Clarendon Press, Oxford  ১৯৩৬ সালে নয়টি রাজ্যকে পূর্বাঞ্চলীয় রাজ্য এজেন্সিতে স্থানান্তর করা হয়। এর কর্মকর্তারা কোনও প্রদেশের অধীনে না হয়ে ভারতের গভর্নর-জেনারেলের সরাসরি কর্তৃত্বের অধীনে আসেন।  ১৯৪৭ সালে ভারতের স্বাধীনতার পর, রাজ্যগুলো শাসকদের সকলেই ভারত অধিরাজ্যে যোগদানের সিদ্ধান্ত নেয়। চাংভাকর, যশপুর, কোরিয়া, সুরগুজা এবং উদয়পুর পরবর্তীতে মধ্যপ্রদেশ রাজ্যের অংশ হয়ে ওঠে। অন্যদিকে গাংপুর ও বনাই ওড়িশা রাজ্যের এবং  খরসাওয়ান ও সারাইকেলা বিহার রাজ্যের অংশে পরিণত হয়। Eastern States Agency. List of ruling chiefs & leading personages Delhi: Agent to Governor-General, Eastern States, 1936  ২০০০ সালের সালের নভেম্বরে মধ্যপ্রদেশ ও বিহার থেকে যথাক্রমে ছত্তিশগড় এবং ঝাড়খণ্ডকে পৃথক করা হয়। ফলে দেশীয় রাজ্যগুলো বর্তমান ভারতের ছত্তিশগড়, ঝাড়খণ্ড ও ওড়িশার অংশ।   দেশীয় রাজ্য  নিম্নলিখিত রাজ্যগুলিকে সম্মিলিতভাবে 'ছোটা নাগপুর দেশীয় রাজ্য' বলা হতো :   উড়িষ্যা রাজ্য এজেন্সি (একসাথে উড়িষ্যা করদ রাজ্য) :  বনাই  গাংপুর  খরসোয়াঁ   সরাইকেল্লা   ছত্তিশগড় রাজ্য এজেন্সি :  চাংভাকর  যশপুর  কোরিয়া   সুরগুজা (সারগুজা)  উদয়পুর (ধর্মজাইগড়) (রাজস্থানের মেওয়ার রাজ্য উদয়পুরের সাথে বিভ্রান্ত হবেন না)   আরও দেখুন    ছোট নাগপুর বিভাগ  পূর্ব রাজ্যসঙ্ঘ  উড়িষ্যার দেশীয় রাজ্যসমূহ   তথ্যসূত্র   বিষয়শ্রেণী:১৮২১-এ ভারতে প্রতিষ্ঠিত বিষয়শ্রেণী:ওড়িশার ইতিহাস বিষয়শ্রেণী:ঝাড়খণ্ডের ইতিহাস বিষয়শ্রেণী:ভারতের দেশীয় রাজ্য বিষয়শ্রেণী:১৯৪৭-এ ভারতে বিলুপ্ত
কোকি সুকাগাওয়া (, ; জন্ম: ১৬ জুলাই ১৯৯৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন কোকি সুকাগাওয়া ১৯৯৪ সালের ১৬ই জুলাই তারিখে জাপানের হিরোশিমায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
চালুন্দি নদী  গাইঘাটা থানার অন্তর্গত একটি গুরুত্ব পূর্ন নদী।এই নদীটি গোপালনগরের কাঁচিপাড়া এলাকা থেকে উৎপন্ন হয়েছে।বর্তমানে এই নদী উৎস থেকে বিচ্ছিন্ন।নদীটি চারঘাট এর কাছে যমুনা নদীর সঙ্গে মিলিত হয়েছে। নদীটি চৈতা নদীর সঙ্গে যুক্ত রয়েছে। নদীটি চাঁদপাড়া, ছেকাটী  এলাকার মধ্য দিয়ে প্রবাহিত হয়েছে।  প্রবাহ নদীটির মূল উৎস গোপালনগরের কাঁচিপাড়া হলেও এখন এই উৎস থেকে নদীটি সমূর্ন রূপে বিচ্ছিন্ন।নদীটির অস্তিত্ব বর্তমানে দেখা যায় চাঁদপাড়ায় চাঁদপাড়া-ঠাকুরনগর রোডের একটি কালভার্টের নিচে একটি খাল বা নালা আকারে।এখান থেকে এই খাল শিয়ালদহ-বনগাঁ রেল লাইনের নীচ দিয়ে প্রবাহিত হয়ে ছেকাটী বাজারের পাশ দিয়ে প্রবাহিত হয়েনে এর পর এই নদীটি কিছুটা গভীর ও প্রসস্ত হয়।তবে নদীটির বেশিরাগ প্রবাহ পথ খালের আকার নিয়েছে।চালুন্দিয়া নদীর নিন্মপ্রবহ অর্থাৎ চারঘাটের কাছে নদীটি কিছুটা প্রস্ত ।এই নিন্ম প্রবাহে নদীটিতে সারা বছর জল থাকে।নদীটি গড়ে  থেকে  প্রসস্ত এবং গড় গভীরতা  মিটারের কিছু বেশি।তবে বর্ষার সময় নদীটিতে জলের গভীরতা বেরে হয় প্রায়  এর বেশি।নদীটির প্রবাহ পথের মোট দৈর্ঘ্য হল ।  সমস্যা চালুন্দিয়া নদী বর্তমানে দূষণ ও দখলদারির শিকার। নদীটির বেশির ভাগ অংশ চাষের জমিতে পরিনত হয়েছে বা নদী ভরাট করে তৈরি হয়ে বসত বাড়ি বা বাজার এলাকার দোকান।ফলে নদীটি বর্তমানে বিলুপ্তের পথে।এই এলাকার নিকাশি বা সেচ ব্যবস্থা ভেঙ্গে পড়েছে।এর কারণে প্রতি বছর নদীর পার্শবর্তী এলাকা প্লাবিত হয়।তবে এই নদী বাঁচানোর জন্য গড়ে উঠেছে চালুন্দিয়া নদী বাঁচাও মঞ্চ'।নদীটির গভীরতা বাড়ানোর জন্য নদী খননের দাবি উঠেছে।  তথ্যসূত্র   বিষয়শ্রেণী:উত্তর চব্বিশ পরগনা জেলার নদী
লিলুয়া, ভারতের  পশ্চিমবঙ্গ রাজ্যের হাওড়া জেলার বালির দক্ষিনে অবস্থিত একটি শহর। এটি একটি রেল জংশন, যা পূর্ব রেল (ভারত) এর অধীনে হাওড়া স্টেশন পরে প্রথম স্টেশন লিলুয়াতে অবস্থিত।   এর ইতিহাসটি ব্রিটিশ যুগে ছিল, যখন হাওড়ার চাপ বন্ধ করার জন্য লিলুয়া ক্যারেজ এবং ওয়াগান ওয়ার্কশপ স্থাপন করা হয়েছিল।  ভূগোল  লিলুয়া ২২°৩৫ ডিগ্রি উত্তর থেকে ৮৮.২৩ ডিগ্রী পূর্বে অবস্থান করছে। এটি সমুদ্র সমতল থেকে ১৩ মিটার উঁচুতে অবস্থিত। Map and weather of Liluah  অবস্থান  লিলুয়া উত্তর কলকাতার ২ কিমি পশ্চিমে এবং হাওড়া উত্তরে হাওড়া শহর থেকে ৫ কিমি দূরত্বে অবস্থিত। ২০১৫ সালের জুলাই মাসে লিলুয়া হাওড়া পৌরসংস্থার অন্তর্গত হয়।  ইতিহাস লিলুয়া বা লিলুহা যেমন লিখিত ছিল, পূর্বতন ইস্ট ইন্ডিয়ান রেলওয়ে (ইআইআর) এর ডেপুটিতে। দুর্ঘটনাজনিত জাহাজ ডুবি ইয়ারের প্রথম লাইন এবং পূর্বাঞ্চলীয় ভারতের প্রথম রেলপথের উদ্বোধনের জন্য ইআইআর-এর প্রথম কোচ বহনকারী জাহাজের নিখরচায় আনা হলে ই.আই.আর.  ভারতে রোলিং স্টক উৎপাদন সম্পর্কে বিবেচনা করে। (ইআর ইতিহাস পড়ুন)।  তথ্যসূত্র  বিষয়শ্রেণী:হাওড়ার পাড়া
সুনীল কুমার শর্মা ভারতের জম্মু ও কাশ্মীরের একজন ভারতীয় রাজনীতিবিদ এবং ভারতীয় জনতা পার্টির সদস্য। শর্মা কিশ্তওয়ার জেলার কিশুয়ার আসন থেকে জম্মু ও কাশ্মীর বিধানসভার সদস্য ছিলেন। বর্তমানে তিনি মেহবুবা মুফতির অধীনে জম্মু ও কাশ্মীর সরকারের পরিবহন প্রতিমন্ত্রী (স্বতন্ত্র), রাজস্ব, গণপূর্ত (সড়ক ও ভবন), পল্লী উন্নয়ন ও পঞ্চায়েতি রাজ, কৃষি উৎপাদন, ওয়াইএসএস রয়েছেন। BJP MLA who led murder accused to minister’s house was named in FIRMy NetaPresent Council of Minister  তিনি সম্প্রতি জেকে সরকারে মন্ত্রিপরিষদ মন্ত্রনালয়ের পিডিডি বিভাগে উন্নীত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:কিশ্তওয়ার জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর বিধানসভার বিরোধী দলনেতা
আফগানিস্তান–বাংলাদেশ সম্পর্ক বলতে বাংলাদেশ এবং আফগানিস্তান রাষ্ট্রদ্বয়ের মধ্যকার দ্বিপাক্ষিক সম্পর্ককে বুঝানো হয়। বাংলাদেশ উজবেকিস্তানে থাকা বাংলাদেশ দূতাবাসের মাধ্যমে আফগানিস্তানে কূটনৈতিক কার্যক্রম পরিচালনা করে। উজবেকিস্তানে নিযুক্ত বাংলাদেশের রাষ্ট্রদূত জাহাঙ্গীর আলম একইসঙ্গে আফগানিস্তান ও তাজিকিস্তানের রাষ্ট্রদূতের দায়িত্বেও রয়েছেন।   ইতিহাস  বাংলাদেশের স্বাধীনতা যুদ্ধ চলাকালে আফগানিস্তান রাজতন্ত্র পশ্চিম পাকিস্তান থেকে এ দেশের সাধারণ মানুষদের নিরাপদ আশ্রয়ের যোগান দিয়েছিল। আফগানিস্তানের পিপলস ডেমোক্রেটিক পার্টি নতুন প্রতিষ্ঠিত রাষ্ট্র বাংলাদেশকে দ্রুত স্বীকৃতি দিয়েছিল ।  ২০১০ সালে আফগানিস্তান ও পাকিস্তানে নিযুক্ত সাবেক মার্কিন বিশেষ দূত রিচার্ড হোলব্রুক বাংলাদেশকে আফগানিস্তানে যুদ্ধ সৈন্য পাঠানোর জন্য অনুরোধ করেন। এর কিছু দিন পর সাইট ইনস্টিটিউট "Afghan Taliban reacts to US requesting troops from Bangladesh" শিরোনামে একটি প্রতিবেদন প্রকাশ করে। দুইদিন পর, মার্কিন দূতাবাস ঢাকায় সংবাদ সম্মেলন এ পুনরায় অনুরোধ জানিয়ে বলেন "মার্কিন যুক্তরাষ্ট্র আফগানিস্তানে বৈশ্বিক শান্তি ও স্থিতিশীলতার জন্য বাংলাদেশের অংশগ্রহণের বিষয়ে তার তীব্রতর করেছে।" ঐ সময়ে বাংলাদেশের সাধারণ মানুষ সহ বিভিন্ন রাজনৈতিক দল ঐকমত পোষণ করেছিলেন যে জাতিসংঘের ম্যান্ডেট ছাড়া আফগানিস্তানে বাংলাদেশের সৈন্য পাঠানো উচিত না।  পরবর্তীতে, বাংলাদেশ সরকার ঘোষণা করে যে তারা আফগানিস্তানে সৈন্য পাঠাবেনা কিন্তু বাংলাদেশ যুদ্ধ বিধ্বস্ত দেশ পুনর্বাসন এবং পুনর্নির্মাণের সহায়তা প্রদান করতে চায়।   আফগানিস্তানের পুনর্গঠনে সহযোগিতা  আফগানিস্তানের পুনর্গঠন প্রক্রিয়াতে বাংলাদেশ সক্রিয়ভাবে অংশ নিয়েছিল, আফগান রাষ্ট্রপতি হামিদ কারজাই নিজে এর প্রশংসা করেছেন। বাংলাদেশ আফগানিস্তানের সরকারি কর্মচারী, পুলিশ কর্মকর্তা ও কূটনীতিকদের প্রশিক্ষণের মাধ্যমে একটি দক্ষ কর্মসংস্থান তৈরির প্রস্তাব দিয়েছিল। বাংলাদেশ আফগানিস্তানকে ব্যাংকিং, দুর্যোগ ব্যবস্থাপনা, প্রাথমিক ও গণশিক্ষা, স্বাস্থ্যসেবা, কৃষি ইত্যাদির ক্ষেত্রে কারিগরি ও বৃত্তিমূলক প্রশিক্ষণ প্রদানের ক্ষেত্রে আগ্রহ প্রকাশ করে।  বেশিরভাগ বাংলাদেশী এনজিও আফগানিস্তানের আর্থ-সামাজিক উন্নয়নের জন্য কাজ করছে। বাংলাদেশ ভিত্তিক ব্র্যাক ২০০২ সাল থেকে আফগানিস্তানে কাজ করছে। ২০১২ সালের হিসাবে, সারা দেশে ১৭৩ টি অফিস ছিল, যা প্রায় ২৯.৮ মিলিয়ন মানুষের জীবন প্রভাবিত করছিল।  আফগানিস্তান তার শিক্ষা ব্যবস্থার উন্নয়নে বাংলাদেশের সহায়তা চেয়েছে। ২০০৯ সালে আফগানিস্তানের বিশ্ববিদ্যালয় থেকে ১২ সদস্যের একটি প্রতিনিধিদল উচ্চ শিক্ষা ব্যবস্থার অভিজ্ঞতা লাভের জন্য ঢাকায় এসেছিলেন। ২০১১ সালের হিসাবে, ৩৫জন আফগান ছাত্র বাংলাদেশী বিশ্ববিদ্যালয়গুলিতে অধ্যয়নরত ছিল।   অর্থনৈতিক সম্পর্ক  আফগান বাজারে বাংলাদেশী পাট, সিরামিক ও ফার্মাসিউটিক্যাল পণ্যের বেশ ভাল চাহিদা রয়েছে। আফগানিস্তান তার পুনর্নির্মাণ প্রচেষ্টার জন্য বাংলাদেশ থেকে জনশক্তি নিয়োগের আগ্রহ প্রকাশ করেছে। দ্বিপক্ষীয় বাণিজ্য সম্প্রসারণের উদ্দেশে আফগানিস্তান বাংলাদেশের সঙ্গে সরাসরি ব্যবসায়িক সংযোগ তৈরির ও প্রস্তাব করেছে।   তথ্যসূত্র   ব বিষয়শ্রেণী:বাংলাদেশের দ্বিপাক্ষিক সম্পর্ক
থাম্ব| কাজান জিমনেসিয়ামের একটি চিত্র কাজান জিমনেসিয়াম ছিল কাজান, তাতারস্তান, রাশিয়ার একটি জিমনেসিয়াম। এটি এর প্রাক্তন ছাত্র নিকোলাই ইভানোভিচ লোবাচেভস্কির জন্য উল্লেখযোগ্য, যিনি ১৮০৭ সালে এই বিদ্যালয় থেকে স্নাতক হন।  অন্যান্য উল্লেখযোগ্য প্রাক্তন ছাত্রদের মধ্যে রয়েছে ইভান শিশকিন, একজন রাশিয়ান ল্যান্ডস্কেপ শিল্পী,  এবং কবি গাভরিলা দেরজাভিন।   বিদ্যালয়টি রাশিয়ার এলিজাবেথের শাসনামলে প্রতিষ্ঠিত হয়েছিল।    তথ্যসূত্র   বিষয়শ্রেণী:১৮শ শতাব্দীতে প্রতিষ্ঠিত শিক্ষাপ্রতিষ্ঠান বিষয়শ্রেণী:রাশিয়ার বিদ্যালয় বিষয়শ্রেণী:কাজানের ইতিহাস বিষয়শ্রেণী:১৮শ শতাব্দীতে রুশ সাম্রাজ্যে প্রতিষ্ঠিত
পালওয়াল () ভারতের হরিয়ানা রাজ্যের ফরিদাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৫ মিটার (৬৩৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পালওয়াল শহরের জনসংখ্যা হল ১০০,৫২৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে পালওয়াল এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
বাঁশখালী বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৪২ কি.মি. দূরত্বে বাঁশখালী শহর অবস্থিত । শহরটির সবচেয়ে নিকটবর্তী বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও বাঁশখালী উপজেলার বৃহত্তম শহরাঞ্চল।  জনসংখ্যা বাংলাদেশ আদমশুমারী ২০১১ অনুযায়ী বাঁশখালী শহরের মোট জনসংখ্যা ৩৬,৯১০ জন যার মধ্যে ১৮,০৪৯ জন পুরুষ এবং ১৮,৮৬১ জন নারী। এ শহরের পুরুষ এবং নারী অনুপাত ৯৬। শহরে মোট খানা সংখ্যা বা পরিবার রয়েছে ৭৩৭৮ টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫ মিটার।  প্রশাসন ২০০৩ সালে বাঁশখালী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাঁশখালী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৭টি মহল্লায় বিভক্ত ।  ২৮.৪২ বর্গ কি.মি. আয়তনের বাঁশখালী শহর এলাকাটি  বাঁশখালী পৌরসভা দ্বারা পরিচালিত হয়।  শিক্ষা ব্যবস্থা বাঁশখালী শহরের স্বাক্ষরতার হার হলো শতকরা ৪২.৩ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
মার্কিন যুক্তরাষ্ট্রের সুপ্রিম কোর্টের একজন সহযোগী বিচারপতি হলেন মার্কিন যুক্তরাষ্ট্রের প্রধান বিচারপতি ব্যতীত মার্কিন যুক্তরাষ্ট্রের সুপ্রিম কোর্টের একজন প্রধান বিচারপতির সহযোগী। ১৮৬৯ সালের বিচার বিভাগীয় আইন অনুযায়ী সুপ্রিম কোর্টের সহযোগী বিচারপতির সংখ্যা আটজন।   মার্কিন যুক্তরাষ্ট্রের সংবিধানের নিবন্ধ II, বিভাগ ২, ধারা ২ রাষ্ট্রপতিকে মনোনীত করার এবং সিনেটের পরামর্শ এবং সম্মতিতে (নিশ্চিতকরণ) সুপ্রিম কোর্টে বিচারপতি নিয়োগের পূর্ণাঙ্গ ক্ষমতা প্রদান করে। সংবিধানের নিবন্ধ III, বিভাগ ১ কার্যকরভাবে সহযোগী বিচারপতি এবং অন্যান্য সমস্ত ফেডারেল বিচারকদের আজীবন মেয়াদ প্রদান করে, যা কেবলমাত্র তখনই শেষ হয় যখন একজন বিচারপতি মারা যান, অবসর গ্রহণ করেন, পদত্যাগ করেন, অথবা অভিশংসিত হন এবং দোষী সাব্যস্ত হন ।   প্রতিটি সুপ্রিম কোর্টের বিচারপতি মামলার সিদ্ধান্ত নেওয়ার ক্ষেত্রে সমান ভোটাধিকার ভোগ করেন, অর্থাৎ প্রধান বিচারপতির ভোটের ওজন অন্য বিচারকদের তুলনায় বেশি নয়। তবে, প্রধান বিচারপতি বিচারকদের মধ্যে আলোচনার নেতৃত্ব দিয়ে মামলার সিদ্ধান্ত গ্রহণের প্রক্রিয়ায় গুরুত্বপূর্ণ ভূমিকা পালন করেন। অধিকন্তু, প্রধান বিচারপতি - যখন সংখ্যাগরিষ্ঠ হন - তখন তিনি সিদ্ধান্ত নেন যে আদালতের মতামত কে লিখবেন; অন্যথায়, সংখ্যাগরিষ্ঠের জ্যেষ্ঠ বিচারপতি সিদ্ধান্ত লেখার দায়িত্ব দেন। প্রধান বিচারপতির কিছু প্রশাসনিক দায়িত্বও থাকে যা অন্যান্য বিচারপতিদের থাকে না এবং তাদের বেতন কিছুটা বেশি (২০২৩ সালের হিসাবে প্রতি বছর ২৯৮,৫০০ ডলার, যা একজন সহযোগী বিচারপতির জন্য প্রতি বছর ২৮৫,৪০০ ডলার ছিল)। "Judicial Compensation". United States Courts. Retrieved April 26, 2023.  সহযোগী বিচারপতিদের তাদের নিজ নিজ কমিশনের তারিখ অনুসারে জ্যেষ্ঠতা থাকে, যদিও প্রধান বিচারপতিকে সর্বদা সবচেয়ে জ্যেষ্ঠ বিচারপতি হিসাবে বিবেচনা করা হয়। যদি একই দিনে দুজন বিচারপতি নিযুক্ত হন, তাহলে প্রবীণ বিচারপতিকে দুজনের মধ্যে জ্যেষ্ঠ বিচারপতি হিসেবে মনোনীত করা হয়। বর্তমানে, সিনিয়র সহযোগী বিচারপতি হলেন ক্লারেন্স থমাস । ঐতিহ্য অনুসারে, যখন বিচারপতিরা সুপ্রিম কোর্টের সামনে মামলার ফলাফল নিয়ে আলোচনা করার জন্য সম্মেলনে বসেন, তখন বিচারপতিরা জ্যেষ্ঠতার ক্রমানুসারে তাদের মতামত প্রকাশ করেন। প্রধান বিচারপতি যখন অক্ষম হন, অথবা যদি পদটি খালি থাকে, তখন সিনিয়র সহযোগী বিচারপতির দায়িত্ব পালনের দায়িত্বও তাকে দেওয়া হয়।
মোরাদাবাদ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মোরাদাবাদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-    মোরাদাবাদ নগর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   বার্হাপুর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    কাঁথ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মোরাদাবাদ গ্রামীণ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ঠাকুরদোয়ারা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।  মোরাদাবাদ লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন সমাজবাদী পার্টি-এর শ্রী এস টি হাসান।  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:মোরাদাবাদ জেলা